# name
Enquesta al personal docent i investigador de la Universitat de Barcelona per conèixer el seu grau de satisfacció sobre els recursos i serveis del CRAI. Març 2017

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Març 2017.

# metadata.dc.description.abstract[].value
Com cada any, el Centre de Recursos per a l'Aprenentatge i la Investigació (CRAI) de la Universitat de Barcelona vol conèixer quin és el grau de satisfacció del personal docent i investigador sobre els recursos i serveis oferts des dels seus CRAI Biblioteques i Unitats de suport.
 
Per aquest motiu, s'ha elaborat una enquesta de valoració adreçada als professors i investigadors de la Universitat, que us demanem que contesteu, amb l’objectiu de conèixer la vostra satisfacció i recollir la vostra opinió sobre aspectes relacionats amb el CRAI. El petit esforç que comporta respondre aquesta enquesta és d’un valor enorme per a nosaltres, ja que ens permet avaluar la qualitat del nostre servei i millorar-lo distribuint els nostres recursos i esforços en la millor direcció.
 
A tall d’exemple, després d’analitzar els resultats de l’enquesta de l’any passat, s'han pogut realitzar les millores següents:
Subscripció de noves revistes electròniques -10 títols d’Annual Reviews, 138 títols de Wiley i altres 17 títols de temàtiques diverses- i de nous llibres electrònics -70 títols d’Elsevier Spanish Collection 2004-2009 sobre ciències de la salut, 2.097 d’Elsevier ScienceDirect de diverses especialitats i tots els títols de la col·lecció Springer de Biomedical and Life Sciences dels anys 2014, 2015 i 2016-
Amb l’entrada en vigor del nou Reglament de préstec, el PDI ha passat de poder disposar de 20 documents en préstec durant 30 dies a 40 documents durant 60 dies
Augment del suport en recerca. Ara més del 50% del PDI de la Universitat participa en el Portal de la Recerca de les Universitats de Catalunya del CSUC i s'està treballant en l’elaboració d’un Pla de gestió de les dades de la recerca. D’altra banda, s’està monitoritzant l’accés obert per mitjà del “termòmetre”
Augment del suport a la docència amb 78 accions formatives relacionades amb l'espai del TÀCTIC que s'ha adequat a les metodologies actives de la Universitat
 
L’enquesta estarà disponible fins al 28 d’abril.
 
Gràcies per participar-hi!!

# metadata.dc.rights[].value
cc-by (c) Universitat de Barcelona. CRAI, 2017

# metadata.dc.title[].value
Enquesta al personal docent i investigador de la Universitat de Barcelona per conèixer el seu grau de satisfacció sobre els recursos i serveis del CRAI. Març 2017

# metadata.dc.title.alternative[].value
Enquesta de valoració del CRAI per al PDI